# data[].attributes.attachment_link.readable_text
KITSCAIXA VALORS és un recurs educatiu desenvolupat per l'Obra Social "la Caixa" i adreçat als mestres i alumnes de primària (especialment de 8 a 12 anys) amb la voluntat de reforçar des de l'escola els valors ètics i el compromís social. Cadascun dels kits conté materials fàcils d'utilitzar, polivalents i atractius, que permeten plantejar diverses qüestions relacionades amb el coneixement d'un mateix i la relació amb els altres. A partir de l'autoestima i del reconeixement de les nostres qualitats, del domini de les pròpies capacitats i emocions, podem aprendre a respectar les normes i valorar la diversitat, ser tolerants i preocupar-nos pels altres, dialogar i comprometre'ns.

IDENTITAT, CONVIVÈNCIA, RESPONSABILITAT

La proposta s'organitza en tres kits, que es poden utilitzar de manera independent. La guia d'ús ajuda a estructurar i dinamitzar les activitats.

El kit RESPONSABILITAT ens convida a reflexionar sobre els mecanismes de la responsabilitat i els tipus de responsabilitat, aborda la gestió de situacions d'elevada càrrega emocional i proposa un exemple concret: la responsabilitat envers el medi ambient a partir de l'estudi del consum familiar d'aigua.

El kit CONVIVÈNCIA inclou exercicis d'empatia per millorar la connexió i la comprensió dels altres, ajuda a desenvolupar el treball en col·laboració i introdueix estratègies de resolució de conflictes.

El kit IDENTITAT permet treballar la valoració de les qualitats personals i l'autoestima, el reconeixement de les emocions i els sentiments que acompanyen els nostres actes. Proposa exercicis per millorar la concentració i aprendre a relaxar-se i tècniques d'interiorització.

# data[].attributes.attachment_link.description
KITSCAIXA VALORS és un recurs educatiu desenvolupat per l'Obra Social "la Caixa" i adreçat als mestres i alumnes de primària (especialment de 8 a 12 anys) amb la voluntat de reforçar des de l'escola els valors ètics i el compromís social.

# data[].attributes.attachment_link.readable_text
Petita maleta del Kit de Convivència dels Kitscaixa Valors (La Caixa). Dins aquesta maleta hi trobareu unes targetes amb diferents situacions de conflicte que conviden als alumnes a reflexionar i els donen unes pautes per fer aquesta reflexió.

# data[].attributes.attachment_link.description
Petita maleta del Kit de Convivència dels Kitscaixa Valors (La Caixa). Dins aquesta maleta hi trobareu unes targetes amb diferents situacions de conflicte que conviden als alumnes a reflexionar i els donen unes pautes per fer aquesta reflexió.

# data[].attributes.attachment_link.readable_text
Esteu preparats per un viatge emocional?

El joc consisteix en recórrer tot el tauler i arribar a l'estrella central, on s'ha d'arribar amb una tirada exacta.

Hi poden participar entre 2 i 4 jugadors/es, cada un amb una fitxa de color diferent. el joc conté tres tipus de caselles:

caselles estrella: ens ajudaran a conèixer millor la resta de jugadors/es i millorar les relacions afectives

caselles coet: ens ajudaran a conèixer-nos millor i créixer emocionalment

caselles alien: preparats per teatralitzar diferents situacions i empatitzar amb els altres?

# data[].attributes.attachment_link.description
Esteu preparats per un viatge emocional? El joc consisteix en recórrer tot el tauler i arribar a l'estrella central, on s'ha d'arribar amb una tirada exacta. Hi poden participar entre 2 i 4 jugadors/es, cada un amb una fitxa de color diferent.

# data[].attributes.attachment_link.description
De 8 - 99 anys ; 3 - 8 jugadors durada: 30′

# data[].attributes.attachment_link.readable_text
Treballar les emocions amb els infants, a l'escola i a casa, és molt important. Com a mestre/a, pare o mare cal que ensenyis als teus fills o alumnes a gestionar les pròpies emocions: controlar la ràbia, conèixer la por, acceptar els errors, tenir empatia, tenir una bona autoestima... Perquè si saben fer-ho tindran eines per afrontar els reptes vitals i professionals que es trobaran en el seu dia a dia, avui i en el futur.

Sovint, però, ens calen eines per poder abordar quelcom tant complex com les emocions. I en aquest sentit, els contes poden ser una eina molt útil per fer-ho. A partir del conte els nens/es poden verbalitzar allò que és tan difícil d'expressar: les seves emocions i sentiments.

El conte pot ser un molt bon punt de partida per iniciar debats interessants amb els teus alumnes o amb els teus fills. Una porta oberta a parlar de com se senten i com gestionar-ho en cada moment.

Aristòtil deia que "educar la ment sense educar el cor, no és educació en absolut". Així doncs brindem als nostres fills i alumnes, l'educació del cor que es mereixen. En aquest article trobaràs 20 contes que et poden ser útils i que, ara que ve Sant Jordi, pots regalar als teus fills o recomanar als pares dels teus alumnes.
1. El peix irisat. Marcus Pfister. Editorial Beascoa
El peix Irisat, gràcies a les seves escates de mil colors, és l'animal més bonic de l'oceà. Tot i això, es troba sol. Per què els altres peixos no volen jugar amb ell? Un llibre amb il·lustracions meravelloses que ens ensenya la importància de saber compartir. Un conte molt útil per treballar les emocions i l'empatia.
2. El pirata de les estrelles. Albert D. Arrayás. Babulinka Books
Aquesta és l'aventura del pirata Ulisses el Barba-Roig. Un pirata que tenia tanta gana que un dia va decidir menjar-se totes les estrelles. Però com s'ho farà per arribar al cel? I què en dirà la lluna de quedar-se tota sola? Una divertida i delicada història amb sirenes, remolins de vent, balenes gegants, cofres amb tresors i moltes estrelles. El conte ve acompanyat d'exercicis d'educació emocional per aprofundir al màxim en l'objectiu del llibre.
3. El monstre de colors. Autora i il·lustradora Anna Llenas. Editorial Flamboyant
El Monstre de Colors no sap què li passa. S'ha fet un garbuix d'emocions i ara li toca desfer l'embolic. Una història senzilla i divertida que introduirà a petits i a grans en el fascinant llenguatge de les emocions.

Aquest conte ens ajuda a treballar i identificar les diferents emocions a partir dels colors i dona peu a fer petites reflexions de com ens sentim i quines emocions hem experimentat.
4. La gran fàbrica de les paraules. Autora: Agnes de Lestrade. Il·lustradora: Valeria Docampo. Editorial Sleepyslaps
Hi ha un país on la gent gairebé no parla. En aquest estrany país, s'han de comprar i empassar les paraules per poder-les pronunciar. En Dídac necessita paraules per obrir el seu cor a la bonica Aura. Però, quines triar? Perquè, per a dir el que vol dir a l'Aura, cal una fortuna! No es pot pas equivocar... Un text poètic de l'Agnès de Lestrade, il.lustrat amb el talent i la imaginació de la Valeria Docampo. Un regal pels ulls i les orelles! Una oda a la màgia de les paraules i una bella història d'amor.
5. Emocionari. R. Valcárcel, Rafael/ Núñez Pereira, Cristina. Editorial Palabras aladas
L'Emocionari és un conte que ajuda a conèixer les pròpies emocions i a dialogar sobre els sentiments. És un suport pedagògic elemental. Permet desenvolupar la intel·ligència emocional del nen, que serà la clau de la seva autoacceptació i d'un desenvolupament psicoevolutiu sa. Per ser capaços de crear la nostra pròpia felicitat cal que aprenguem a integrar en el desenvolupament psicològic el coneixement de les emocions. Descobrir, identificar i diferenciar les emocions mitjançant aquest Emocionari és una forma d'educar els més petits perquè sentin sense temor, perquè es descobreixin a si mateixos i perquè acabin convertint-se en adults autoconscients amb habilitat sensitiva per afrontar els reptes de la vida.
6. El nen gris. Lluís Farré Estrada\Gusti (il·lustr.) Editorial La galera.
Excel·lent àlbum il·lustrat que explica la història d'un nen que, quan neix, és totalment gris i insensible a la realitat que l'envolta. Fins que no li passa un fet excepcional, no descobrirà la importància de les emocions. Premi Hospital Sant Joan de Déu 2006 - Premi Serra d'Or 2007 - Premi Junceda 2007 (Il·lustració) - The White Ravens List 2007
7. De vegades... Emma Dodd. Editorial Cruïlla
"De vegades està content. De vegades està trist. De vegades és amable. De vegades és maleducat... Però l'elefantet sap que la mare sempre l'estimarà."
8. Laberint de l'ànima. Anna Llenas. Fanbooks. Grup 62
La teva ànima té tants rostres, pensaments i sentiments com estats en què et puguis trobar. Alguns d'ells són amables, lluminosos i d'altres ben obscurs. Aquest llibre és una col.lecció de 58 emocions i estats de l'ànima que et convida a retrobar-te amb cadascun d'ells en un viatge al teu interior.
9. Quatre petites cantonades de no res. Jérôme Ruillier. Editorial Joventut
És un conte per treballar la diversitat, però que alhora ens pot ser molt útil per treballar les emocions. És una història entre un grup de rodons i un quadrat. El quadrat és diferent i li agradaria ser com els rodons per poder entrar a l'escola, però la porta és rodona i el quadrat no pot passar. Primer els rodons, situats en cercle, pensen una solució, però no la troben. Quan finalment es posen a pensar com si fossin quadrats, es saben posar al seu lloc i troben la solució. El que ha de canviar no és el quadrat sinó la porta.
10. El punt de Peter H. Reynolds. Editorial Serres
La classe d'art s'ha acabat, però la Vashti continua enganxada a la cadira davant del paper en blanc. La seva professora l'anima a dibuixar quelcom, el que sigui! Però la Vashti no pot dibuixar. Ella no és cap artista! Per demostrar-li-ho, clava el llapis al paper, molt enfadada."Ja està", li diu. El que la Vashti no sap és que aquell petit punt serà el començament dun viatge interior ple de sorpreses, que l'ajudarà a descobrir l'artista que duu a dins. El Punt és una preciosa faula sobre l'esperit creatiu que tenim tots al nostre interior. Peter H. Reynolds ens llença un repte a tots aquells que tossudament ens entestem a dir que no sabem o no podem expressar-nos artísticament, i ens anima a "fer la nostra marca".
11. T'estimo (quasi sempre) Autora i il·lustradora Anna Llenas. Editorial estrella Polar
Per què un mateix tret d'una persona fa que de vegades ens agradi i d'altres ens molesti? En Lolo i la Rita són amics malgrat les seves diferències. Acceptar-les sovint no els és fàcil. Però qui els va dir que ho seria? Un conte per a nens i grans que ens parla de tolerància i de l'acceptació d'allò que és diferent, mostrant el màgic efecte dels pols oposats.
12. El buit. Anna Llenas. Barbara Fiore
La Júlia té un gran forat i no li agrada gens. Per això, tracta d'omplir-lo i tapar-lo de moltes maneres diferents per tal que desaparegui. Ho aconseguirà? La vida és plena de trobades. I també de pèrdues. De vegades aquestes pèrdues són insignificants, com perdre un llapis o un paper. Però n'hi ha d'altres que poden ser importants, com perdre un projecte, la salut o una persona estimada. El buit és un llibre que ens parla de la resiliència, o la capacitat de sobreposar-se a l'adversitat i trobar-hi un sentit.
13. L'elefanf encadenat. Autor: Jorge Bucay Il·lustrador: Gusti 14. Endevina com t'estimo. Sam McBratney (Autor), Anita Jeram (Ilustrador) Editorial Kókinos. Editorial Serres 15. El secret d'estimar. Sarah E.Burg, Editorial Robin Book
Aquest conte de Jorge Bucay ens explica la història d'un nen a qui li agrada molt el circ però un dia es sorprèn quan veu l'elefant, l'animal més fort de tots, lligat a una petita estaca, resignat i que no fa res per deslliurar-se'n. Com és que actua així? El nen intenta esbrinar-ho i troba la resposta: ens acostumem a les coses quotidianes, ens vinguin imposades o no, ens tornem dòcils i molt sovint no lluitem prou per aconseguir allò que volem. El conte ens ensenya que per aconseguir una cosa hem de lluitar i intentar-ho més d'un cop. No ens hem de donar per vençuts i hem de creure en nosaltres mateixos. Moltes vegades deixem de fer coses, com l'elefantet encadenat, perquè estem convençuts que no ens en sortirem. Val la pena tornar-ho a provar, ser perseverants, per aconseguir el que realment desitgem.
16. Les paraules dolces. Carl Norac i Claude K. Dubois.
Endevina com t'estimo narra la història de dues llebres, una de gran i l'altra més petita, que demostren com s'estimen. A partir de la comparació i de l'anar i tornar, les dues llebres van demostrant el que poden arribar a sentir l'una per l'altra. Però, entre les dues, descobriran que els sentiments sovint no són fàcils de mesurar.
17. Les petites (i les grans) emocions de la vida. Gisbert Navarro, Montse. Tandem Edicions, S.L.
Un conte per treballar l'amor. Es tracta d'un conte sense paraules, i és que de fet, no li calen. És a través de les seves il·lustracions que descobrim una fantàstica història d'amor, els protagonistes aprenen a compartir, respectar i sobretot, estimar. Unes imatges molt cuidades, amb un fil argumental preciós.
18. La Berta i les ulleres de visió empàtica. Júlia Prunés Massaguer. Omniabooks; Edición.
Es un conte on un ratolí vol dir les seves paraules dolces i no troba el moment fins que al final del dia no es pot aguantar més i.... li surten de dins com una explosió!! Amb aquest conte podem treballar l'expressió dels sentiments.
19. La increïble història del nen menjaparaules. Marlet Sunyer; Jordi Sunyer. Babulinka Books
Llibre de format reduït que a través de 68 pàgines, il·lustrades amb colors delicats, ens aproxima a la comprensió dels sentiments que experimentem, de les emocions que vivim: la timidesa, la por, l'alegria, l'exclusió, l'orgull, l'amistat ... Un llibre que ens ensenya a viure i a comprendre'ns.
20. Paula i el seu cabell multicolor. Carmen Parets Luque
Un conte sobre empatia. Un bon matí, la Berta es troba una capseta amb les ulleres de visió empàtica al portal de casa seva. A la capsa hi diu que "qui se les posi hi veurà amb empatia". L'ajuden a entendre com se sent en Pau, un amic de la classe i també al Quisso, el seu gosset. L'ajuden a resoldre un conflicte amb la seva mare, amb qui parla del desordre de la seva habitació. Tota la família i els amics de la Berta, utilitzaran aquestes ulleres fins que, un dia, s'adonen que han après a veure-hi amb empatia sense dur-les posades...

Un llibre per aprendre a expressar les emocions. Una divertidíssima i emotiva història per a que els nens aprenguin a identificar què i com els fan sentir les diferents emocions. Què passaria si un dia un nen es mengés la paraula alegria? I la paraula por? I si decidís no menjar-se'n cap? Aquest és el punt de partida d'aquest original àlbum il·lustrat que pretén ser una eina per aprendre a expressar les diferents emocions que sentim. Un llibre per ajudar als petits lectors a precisar, concretar i poder definir els seus sentiments i així, amb llenguatge emocional, poder transmetre i entendre què succeeix en al seu interior. Un llibre molt divertit per acompanyar-vos en el bell, intens i emotiu viatge cap a l'interior dels petits i de vosaltres mateixos

Un conte ideal per primers lectors. Descobreix com a la Paula li canvia de color els cabells segons l'emoció que senti. Conte infantil sobre les emocions: alegria, tristesa, enuig i por. A través de les transformacions de la Paula anem donant nom a les emocions que sentim. A partir de fer-nos preguntes com: Què ens provoca aquesta emoció?, Què ens fa sentir? i Què hem de fer? anem proporcionant respostes o solucions per a cada tipus d'emoció.

Conclusió

A l'escola i a casa ens preocupem molt de la part cognitiva de l'educació, de l'adquisició de coneixements. Però cal que ens preocupem també de l'aprenentatge social i emocional. No podem educar sense tenir en compte el cor. Cal que els pares i mestres acompanyem i ajudem els infants en el seu desenvolupament emocional.

És important que els infants prenguin consciència de les pròpies emocions i siguin capaços de regular-les. Descobrir, identificar, diferenciar i gestionar les emocions és una forma d'educar els nostres alumnes, perquè es descobreixin a ells mateixos i perquè acabin convertint-se en adults autoconscients, amb una bona base emocional per afrontar-se als reptes de la vida.

Un infant que coneix i sap gestionar les seves emocions no només tindrà bons resultats acadèmics, sinó que també estarà més preparat pel món laboral. Les persones amb més intel·ligència emocional són més felices, tenen més benestar, menys ansietat i més recursos per enfrontar-se a les dificultats que es trobaran a la vida. Construir una bona educació emocional és futur!!

A què esperem per educar els infants pel seu desenvolupament integral?

Treballes l'educació emocional amb els teus fills o els teus alumnes? Recomanaries algun altre conte que pugui ser útil?

# data[].attributes.attachment_link.title
20 contes per treballar les emocions amb els infants - El Diari de l'Educació

# data[].attributes.attachment_link.description
Treballar les emocions amb els infants, a l'escola i a casa, és molt important. Com a mestre/a, pare o mare cal que ensenyis als teus fills o alumnes a gestionar les pròpies emocions: controlar la ràbia, conèixer la por, acceptar els errors, tenir empatia, tenir una bona autoestima...

# data[].attributes.attachment_link.readable_text
Descripció

Selecció de dinàmiques per promoure el reconeixement i l'expressió de les emocions i l'ètica de la cura. Perquè reconèixer les nostres emocions i les dels altres és molt important per a poder gestionar millor certes situacions.

Objectius

Fer un acompanyament emocional als infants i joves

Aprendre a expressar i compartir les emocions

Prendre consciència de les pròpies emocions i de les emocions dels altres

Fomentar l'escolta activa i empàtica

Acceptar i apreciar les diferències individuals i grupals i valorar els drets de totes les persones.

L'activitat estaria vinculada a algunes de les competències definides per la UNESCO:

Aprenentatge al llarg de la vida

Interacció amb els altres

Multialfabetització

Transdisciplinarietat

Desenvolupament de l'activitat

L'epidèmia de COVID-19 ha suposat per a les nenes, nens i el jovent, un profund impacte emocional. La prolongació de la situació de confinament, el tancament dels centres escolars i de lleure i l'important malestar psicològic derivat de les pèrdues, les incerteses i els temors associats a la crisi sanitària han repercutit de forma significativa en àrees fonamentals del desenvolupament d'aquesta part essencial de la ciutadania.

El procés de desconfinament requereix de nous hàbits per viure en comunitat, demana paciència, consciència, capacitat d'adaptació i creativitat per buscar i gestionar alternatives a les dificultats que van sorgint, sense deixar enrere ningú, siguin quines siguin les seves circumstàncies, en el seu procés de desenvolupament com a persona, amb l'objectiu de contribuir a fer una societat cada cop més inclusiva i justa, i treballant per reduir les desigualtats.

Les experiències educatives amb que acollim de nou als infants i joves, hauran de cercar espais de conversa, per a compartir moments durs i moments feliços viscuts, hauran de cercar experiències que ajudin a reforçar el valor dels petits gestos, l'empatia, la generositat, la solidaritat que hem vist aquests dies. Més que mai ens calen experiències que treballin les emocions, que connectin amb allò viscut, que comparteixin i que mobilitzin els valors de la cooperació, la solidaritat, l'ajuda mútua, valors tots ells molt presents a les activitats de lleure educatiu.

Desenvolupament de les activitats

Aquesta activitat es vincula amb l'eix d'animació del Diari Papallonenc de la Bolboreta.
Després d'un temps en què un ésser anomenat COVID-19 aturés la vida dels humans a tot el món les ETES i la Bolboreta tornem per explicar-vos els nostres viatges. Abans, ens encantarà saber què heu fet i après durant aquests mesos. Sembla que s'hagin transformat moltes coses oi? Us hem de dir que hi havia menys soroll (mooooolt menys), i per això, podíem escoltar amb nitidesa les vostres converses. Ens apropàvem als balcons de les cases i, una miqueta amagadetes perquè de mena som porugues, observàvem amb atenció. I vet aquí que les paraules que més vam escoltar eren "tenir cura". Ens agraden tant que les hem afegit al papallodiccionari. Deuen ser unes paraules súper importants no? Ens expliqueu per a què serveixen? De quina manera podem tenir cura dels altres? Vinga va que estem molt encuriosides!
Etes i Bolboreta acceptem el repte d´explicar-vos que es això de tenir cura d'un mateix i dels altres!!

Us convidem a treballar amb els infants i joves activitats per acompanyar, per estar al costat, per comprendre el que necessita el company o la companya, per posar-nos a la seva pell, per posar en valor el grup, l´empatia, els somriures, les mirades, els valor de les paraules i els petits moments de complicitat...

Són activitats molt participatives i dinàmiques. En totes elles hi ha d'haver un respecte per les emocions pròpies i les dels altres i per la voluntarietat de compartir o no les pròpies experiències i emocions.

1. EL PASSADÍS DE LES EMOCIONS (Mitjans, Joves)

Aquesta dinàmica ens servirà per prendre consciència i comprendre l'impacte que la pròpia expressió emocional i el propi comportament té en altres persones.

Demanem que tres o quatre voluntàries dins del grup i els hi demanem que surtin de la sala o s´apartin del gran grup, explicant-les que quan entrin o s'incorporin al grup , d'un en un, es trobaran a la resta de companyes fent un passadís pel qual hauran de desfilar mentre aquestes companyes mostren, gesticulen, interpreten cadascú una mateixa emoció que serà triada per el o la monitora. Les voluntàries hauran de descobrir quina és l'emoció amb la qual han estat rebudes per aquest "passadís" de companyes. Les voluntaris abandonen l´espai. La monitora en aquest moment li torna a explicar a la resta del grup el que han de fer. Se situaran els uns enfront de les altres fent un passadís i s'anirà cridant d'un en un als voluntaris. Quan el primer dels participants voluntaris entre a la sala o s'incorpora al gran grup, totes han de mostrar cap a aquesta l'emoció que la monitora els ha dit.. Han de fer-ho amb interès, ja que d'això dependrà que la companya endevini quina és l'emoció amb la qual ha estat rebuda. Així aniran passant pel passadís cadascuna de les voluntàries que aniran rebent diferents emocions (Ignorància, por, adoració, etc...).
Finalitzada la dinàmica es formulen preguntes del següent tipus:

Com us heu sentit les persones voluntàries en rebre cadascuna de les emocions?

Com us heu sentit el grup quan interpretàveu cadascuna de les emocions?

Quines emocions costa més rebre, les positives o les negatives? Quals costa més interpretar?

Heu sentit alguna una cosa semblant alguna vegada?

Si no ens ha agradat sentir-ho aquí com penseu que es senten les persones que reben emocions negatives en el seu dia a dia?

2. LA FLOR DE L'AMISTAT (Petits, Mitjans, Joves)

Ens agrada sentir coses positives de nosaltres mateixos, ens agrada agradar als companys/es. Que les persones ens valorin positivament ens ajuda a construir una autoestima positiva, però també hem de valorar i apreciar als companys/es; per això, farem la flor de l'amistat.

Repartirem a cada participant un pètal, en el qual hauran de fer un dibuix d'un aspecte positiu de sí mateixes, seria convenient amb els infants més petits que els hi escrivim al costat del dibuix aquells aspectes que els agraden de si mateixos. Recollirem els pètals i entre tots i totes comentarem aquell aspecte positiu que el company/a ha dibuixat sobre si mateix. Després farem preguntes a la resta del grup per veure que destacarien d'aquell company o companya en concret, que és el que més els agrada ... i entre tots i totes farem dibuixos amb la resta de pètals, amb les qualitats positives que la resta de companys i companyes han destacat. Farem un mural per decorar la sala.

3. ENS ESCRIVIM COSES BONIQUES! (Petits, Mitjans, Joves)

Cada infant tindrà enganxat un paper a la esquena i un bolígraf/retolador a la mà, l'activitat consisteix en que hem d'anar per tota la sala escrivint en els papers de les esquenes de les companyes coses bones que pensem d'elles. Quan finalitzi la dinàmica, cada infant tindrà un paper ple de coses positives que pensen els seus companys i educadores sobre elles, el que vulgui, ho pot compartir amb els altres.

Aquesta activitats també es pot fer totes assegudes o estirades al terra amb una música de fons tranquil·la i la dinamitzadora de l'activitat anirà dient; que corri el paper, i hauran de passar el full cap a la seva dreta i així tothom tindrà la oportunitat d'escriure a tothom, fins que et torni el teu propi paper. Els hi encanta! Un pujada d'autoestima.

Adaptació COVID19: En aquest cas els papers poden estar distribuïts pel terra (mantenint la distància de seguretat) amb el nom de l'infant o jove.

4. LA MEVA ESSÈNCIA (Mitjans, Joves)

Aquesta activitat ens ajudarà a entrenar la consciència i l'autoconeixement de cada membre del grup. Es necessita una estona cada dia per fer-la i compartir-la.

Utilitzarem un envàs de vidre de casa (de melmelada o similar) per a cada membre del grup

Enganxem una etiqueta a l'envàs que posi "La meva essència" i, tot seguit, el nom.

Retallem i escrivim en paperets de diferents colors els aspectes següents (en els quals els infants o joves hauran d'escriure o dibuixar):

M'agrada de mi...

Soc bo/bona en...

M'ho passo bé quan...

Em sento orgullós/orgullosa quan...

Això em fa especial:

L'important per a mi és...

És recomanable no emplenar tots els paperets el mateix dia.

Quan acabem, decidim un dia concret per parlar de "la meva essència".

Quan vulguem compartir la nostra essència, obrim el pot i llegim els papers de dins (tots o uns quants, aquí no hi ha cap norma). D'aquesta manera tot el grup podrà conèixer l'essència" de cada persona.

5. EL SOBRE DE LES PARAULES BONIQUES (Petits, Mitjans, Joves)

Portem sobres de colors i cada infant o jove en tria un i escriu el seu nom a fora. Repartirem tires de fulls de colors, 2 per cada participant i els hi demanem que escriguin a cada paper una qualitat d'un/a dels seus companys/es, en total han d'escriure a dos companys/es. La consigna és que l'activitat s'anirà repetint periòdicament i que cada cop hauran d'escriure a un company/a diferent per tal que tots acabin tenint el mateix número de qualitats. El primer cop que es fa l'activitat els i les monitores escriuen una qualitat a cadascú ja que així tots comencen a omplir el seu sobre. Els papers que reben els han de guardar en el seu sobre de les qualitats positives. Poden compartir o no amb els altres allò que reben. L´única condició és que quan reben un paperet han de donar les gràcies.

6. LA CAPSA DELS PETONS (Petits, Mitjans, Joves)

Cada participant es pinta els llavis i estampa un petó en un tros de cartolina, en el que també posarà el seu nom. Amb tots els petons del grup omplirem aquesta capsa. Cada cop que un membre del grup es trobi malament o estigui trist i vulgui petons, podrà obrir la capsa i rebre tots els petons del grup.

Els infants o joves també podran regalar petons a les seves companyes, quan percebin que els necessitin o quan els hi vingui de gust fer-ho.

7. REGALEM SOMRIURES (Petits, Mitjans, Joves)

Repartim un cercle dibuixat en un paper a on dibuixarem un somriure, i en el cas dels més grans poden escriure unes paraules pels seus companys/es. Poc després, comencem a pensar a qui ens ve de gust regalar-li un somriure o a qui creiem que, en aquest moment, li és necessari o el pot necessita r. El somriure és pot regalar a una persona del grup o d'un altre grup de l'esplai. Farem una petita valoració sobre com ens hem sentit enviant i rebent somriures. La intenció d'aquest joc és influir positivament en els altres.

8. BINGO EMOCIONAL (Mitjans, Joves)

El bingo és un joc molt popular que resulta divertit per als participants. En aquest cas els jugadors i les jugadores no han d'identificar números en els cartons sinó emocions. El joc permet discutir els sentiments i comprendre les emocions pròpies i les dels altres i ensenya als infants i joves a desenvolupar l'empatia, comprenent i compartint les emocions dels altres.

Cada infant o jove tindrà una quadricula de bingo en blanc, on haurà de recollir emocions: que ha viscut durant la situació de pandèmia, que li representen o que ha tingut durant un dia en concret de l´activitat . Les col·loca en cadascun dels quadrats del bingo amb un dibuix o paraula que presenti a l'emoció.

L´equip educatiu tindrà un sac/caixa amb un munt d'emocions. Us proposem que una persona sigui l'encarregada de treure cada fitxa de la caixa/sac. Quan traiem la targeta amb l'emoció, l´hem de mostrar a la resta del grup:

Quina emoció és aquesta?

Com l'expressem?

Quan ens sentim així?

Per exemple, si mostrem la fitxa que pertany a l'emoció "tristesa", els hi preguntem quina emoció és, fem que l'expressin amb gestos i després podem reflexionar sobre quan ens sentim així i compartir-ho amb els altres: "em vaig sentir trist quan em vaig acomiadar d´un familiar o amic".

Després d'això, podem procedir a tapar l'emoció "tristesa" si està en el nostre cartó. Durant el joc podem cantar línia quan fem una línia completa del nostre cartó o cantar bingo quan l'haguem completat. Quan això ocorri revisem el cartó i aprofitem per a anar repassant les emocions i teatralitzar-les per a continuar treballant la seva expressió.

És important que durant la dinàmica deixem que la conversa flueixi una mica. Si algú explica una anècdota relacionada amb la tristesa, podem deixar que la resta del grup faci algun comentari (sempre des d'un punt de vista empàtic i de suport).

Quan finalitzem el joc, podem conversar sobre les emocions que hem conegut i demanar-les que ens indiquin què ha estat el que més els ha agradat del bingo:

Has descobert una cosa nova d'alguna companya?

Quin tipus d'emocions hi havia en el bingo?

Com hauria estat el desenvolupament i resultat del joc buscant emocions negatives en la resta de companyes.

9. UN PASSEIG PEL BOSC (Mitjans i Joves)

Cada infant tindrà el seu arbre, amb les arrels, branques, fulles i fruits. En les arrels escriuran les qualitats positives que cada un creu que té, en les branques, les coses positives que fan i en els fruits, els èxits o triomfs.

Es posa música clàssica de fons per a ajudar-los a concentrar-se i relaxar-se.

A continuació, formarem grups de 4 persones, i cada un posarà en el centre del grup el seu dibuix, i parlarà de l'arbre en primera persona, com si fos l'arbre.

Després els infants es col·locaran l'arbre en l´esquena, perquè la resta de companyes puguin veure'l, i faran un passeig "pel bosc". Cada vegada que es trobin un arbre llegiran en veu alta el que hi ha escrit en el dibuix, dient "Tu ets..."

Per exemple: "Maria ets ...i tens..."

Tindran 5 minuts per a fer un passeig "pel bosc". A continuació, es fa la posada en comú, en el transcurs de la qual, cada participant pot afegir "arrels" i "fruits" que els altres li reconeixen i indiquen.

Els monitors/es poden llançar les següents preguntes per a comentar l'activitat:

Us ha agradat el joc d'interacció?

Com us heu sentit durant el passeig pel bosc?

Com heu reaccionat quan els vostres company han dit les vostres qualitats en veu alta?

Quin arbre, a més del vostre, us ha agradat?

Quin company ha dibuixat un arbre semblant al vostre?

Com us heu sentit després d'aquesta activitat?

10. ELS MEUS TALISMANS SECRETS (Petits, Mitjans)

Es comença la sessió explicant el conte Tiretes pel cor del llibre Superherois en embolics. En aquest conte un nen està trist i la seva tieta li porta de regal del seu viatge a la Xina una capsa amb tiretes pel cor: manyagueries, abraçades, petons, etc. Després d'explicar el conte el comentem.
S'enllaça el conte amb l'activitat talismans secrets del llibre Activitats per el desenvolupament de la intel·ligència emocional en els nens:
Parlarem sobre el que fet que tots vivim experiències agradables i desagradables. Davant de les desagradables tenim sensació de malestar i per aquesta raó podem tenir uns talismans secrets que ens ajudin a sentir-nos millor. Els talismans secrets poden ser: un pensament, una cançó, una imatge, una música, un gest, ... que només coneguin elles i que et portin a un record d'un moment de benestar en la teva vida. Una emoció negativa es transforma en positiva quan experimentes una sensació agradable.

Han de trobar els seus talismans secrets. Per fer-ho se´ls dona un paper per anotar els seus talismans secrets. Se'ls hi proposen diferents opcions que han d'anar omplint. Abans d'omplir el full han de tancar els ulls , posar-se la mà al cor per buscar a dintre tot allò que els demanem i quan ho hagin trobat ho escriuen.

1. Una activitat en què s'ho haguessin passat molt bé.

2. Alguna activitat que els agradés molt

3. La seva cançó preferida

4. Un paisatge on sentissin pau

5. Una vegada en que s'haguessin sentit molt estimats.

Després els hi proposem:

Buscar en el record: situacions en què s'hagin divertit molt, s'imaginin fent l'activitat que més els agradi, recordar un moment en què es van sentir molt estimats, o pensar en un paisatge que els agradi molt, o la seva cançó preferida, ...

Tria un dels moments

Concentrar-se en un d'ells cada cop que ho estiguis passant malament.

Cal reforçar la idea que el talismà és personal i no es comparteix. Al final i com a símbol se'ls regala una tireta amb un cor dibuixat.

Visualització creativa (sociograma) (Mitjans, Joves)

L´equip educatiu donarà algunes consignes per portar a terme la dinàmica, serem les encarregades de dirigir al grup:

Tancar els ulls i pensar/ imaginar un lloc ideal, per gaudir, per passar-ho bé, un lloc on ens sentim feliços, ... pensar en quins colors té, quines olors fa, quin tacte, ... Teniu la sort de que anirem tots de viatge a aquest lloc i podeu triar a tres companyes del vostre grup a qui us enduríeu. Penseu en tres companyes que es cuiden molt, que us fan sentir alegria, felicitat, benestar, quan els tingueu pensats obriu els ulls.

Davant seu tindran un full en blanc en una banda han d'escriure el nom del lloc on anirien i a l´altra banda els noms de les 3 companyes que s'endurien en primer lloc.

Aquesta enquesta permet veure qui provoca benestar, quins nens són més escollits i els que no són gaire gens escollits, els líders en positiu o en negatiu però que de totes maneres tenen influència en els nens/es que els han triat i que influeixen en positiu o en negatiu.

Se'ls hi demana qui vol explicar el seu lloc ideal. I si volen quins són les tres companyes que es portarien si algú digués a aquest no me l'emportaria, llavors si no ho regula algun membre del grup l´educadora li dirà que si anem de viatge anem totes.

La llista es pot fer pública depenent del grup si aquest està preparat per sentir-lo o no. A qui li ve de gust ho explica. El llistat quedarà penjat a la sala: elles només veuran el nom del lloc on els agradaria anar i els convidats al darrera. Si algú té por perquè li puguin mirar penjar-lo en un lloc que no incomodi per exemple ben alt.

Valoració

Les activitats i dinàmiques que hem proposat sempre han d'anar acompanyades d'un procés de reflexió i valoració on els infants i joves recullin com s'han sentit davant del fet de compartir i expressar emocions, com hem reaccionat quan les persones del grup han dit les nostres qualitats en veu alta, com hem treballat l'escolta activa i el respecte a les emocions dels altres, etc.

Això ens ajudarà a generar i crear lligams en el grup. També ens facilitarà que el grup o l'infant o jove individualment, tingui una major capacitat per expressar com es troba, com se sent, si està gaudint d'allò que està fent, etc.

Observacions

Recursos

# data[].attributes.attachment_link.title
10 Dinàmiques d'educació emocional - Fedesplai

# data[].attributes.attachment_link.description
Selecció de dinàmiques per promoure el reconeixement i l'expressió de les emocions i l'ètica de la cura. Perquè reconèixer les nostres emocions i les dels altres és molt important per a poder gestionar millor certes situacions.

# data[].attributes.attachment_link.readable_text
Un curtmetratge inspirat en les obres d'Escher i una visió lliure de com podria ser el seu lloc de treball. És un curtmetratge més artístic que altra cosa... per a estudiants d'art o per treballar l'estètica...

Durada: 3:30 min.

# data[].attributes.attachment_link.description
Un curtmetratge inspirat en les obres d'Escher i una visió lliure de com podria ser el seu lloc de treball. És un curtmetratge més artístic que altra cosa... per a estudiants d'art o per treballar l'estètica... Durada: 3:30 min.

# data[].attributes.attachment_link.title
25 Curts per treballar les emocions i els valors - El Diari de l’Educació

# data[].attributes.attachment_link.description
A l’escola, a part d’impartir coneixements, és fonamental treballar les emocions i els valors. Una bona manera de fer-ho és utilitzar els curtmetratges. A partir de la seva visualització es poden establir diàlegs i converses a l’aula molt interessants amb els infants.

# data[].attributes.attachment_link.title
110 curts imprescindibles per treballar les emocions i els valors a l’aula I natibergada.cat

# data[].attributes.attachment_link.description
Descobreix un recull de curtmetratges que et poden ser molt útils per treballar les emocions i els valors amb els teus alumnes 😉